open-index/open-wikipedia-markdown huggingface dataset:
The Sebadoh

Το "**The Sebadoh**" είναι το έβδομο άλμπουμ των Sebadoh. Κυκλοφόρησε στις 23 Φεβρουαρίου του 1999 από την Sire και την Sub Pop. Είναι το μόνο άλμπουμ που έχει βγάλει η μπάντα με μεγάλη δισκογραφική. Είναι το μόνο άλμπουμ της μπάντας με τον ντράμερ Russ Pollard.

## Κομμάτια
# "It's All You" (Loewenstein) - 2:41
# "Weird" (Barlow) - 3:26
# "Bird in the Hand" (Loewenstein) - 1:36
# "Break Free" (Pollard) - 2:39
# "Tree" (Barlow) - 4:17
# "Nick of Time" (Loewenstein) - 2:52
# "Flame" (Barlow) - 4:56
# "So Long" (Loewenstein) - 1:57
# "Love Is Stronger" (Barlow) - 4:45
# "Decide" (Loewenstein) - 3:42
# "Colorblind" (Barlow) - 2:51
# "Thrive" (Barlow) - 4:12
# "Cuban" (Loewenstein) - 2:40
# "Sorry" (Barlow) - 3:03
# "Drag Down" (Loewenstein) - 2:50

## Συντελεστές
* Lou Barlow - φωνή, κιθάρα, μπάσο
* Jason Loewenstein - κιθάρα, μπάσο, φωνητικά
* Russell Pollard - ντραμς
* Rich Costey - μίξινγκ, προγραμματισμός
* Jeffrey P. Lipton - mastering
* Eric Masunaga - μηχανικός, μίξινγκ, παραγωγός
* Sebadoh - μίξινγκ

## Παραπομπές


Κατηγορία:Άλμπουμ του 1999
Αλέξανδρος Δαμιανίδης

Ο **Αλέξανδρος Δαμιανίδης** (Δόμιρος Σερρών, 1942) είναι Έλληνας δικηγόρος και πολιτικός.

Γεννήθηκε το 1942 στο Δόμιρος Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης και άσκησε τη δικηγορία.

Το 1974 υπήρξε ιδρυτικό μέλος του ΠΑΣΟΚ, με το οποίο διετέλεσε βουλευτής Σερρών για 23 χρόνια, από το 1977 μέχρι το 2000, ενώ ήταν και υφυπουργός Γεωργίας από το 1995 έως το 1996, στην τελευταία κυβέρνηση του Ανδρέα Παπανδρέου.

## Πηγές


Κατηγορία:Βουλευτές Σερρών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Γεωργίας
Ελί Μπερτέ

Ο **Ελί Μπερτέ** (**Élie Berthet**, 8 Ιουνίου 1815 – 3 Φεβρουαρίου 1891), **Ηλίας Βερθέ** στην ελληνική βιβλιογραφία του 19ου αι., ήταν Γάλλος συγγραφέας μυθιστορημάτων σε συνέχειες (*roman-feuilleton*), λαϊκών, ιστορικών και μυθιστορημάτων για νέους.

Ο Μπερτέ γεννήθηκε στη Λιμόζ. Ήταν πολυγραφότατος, καθώς έγραψε πάνω από εκατό μυθιστορήματα, συχνά πρωτοπορώντας, είτε έγραφε αστυνομικές ιστορίες ή παιδικά μυθιστορήματα, είτε ιστορίες με θέμα το Παρίσι ή τον προϊστορικό κόσμο. Οι αστυνομικές του ιστορίες είναι αστυνομικά μυθιστορήματα πριν καθιερωθεί το είδος. Το μυθιστόρημά του *L’Homme des bois* (*Ο άνθρωπος των δασών*, 1861) θεωρείται πρόδρομος του *[[Έντγκαρ Ράις Μπάροουζ|Ταρζάν]]*, ενώ με το μυθιστόρημά του *Paris avant l’histoire* (*Προϊστορικό Παρίσι*, 1884) είναι ο πρώτος (τριάντα χρόνια πριν από τους Βέλγους αδερφούς Ροσνύ) που έγραψε μυθιστόρημα με θέμα παρμένο από την προϊστορία. Το μυθιστόρημά του *Les Houilleurs de Polignies* (1866) αναφέρεται ως μια από τις πηγές έμπνευσης του Εμίλ Ζολά (1840–1902) για να γράψει το *Ζερμινάλ* (*Germinal*, 1885). Όσον αφορά την παιδική πεζογραφία, σύμφωνα με τον Κυριάκο Ντελόπουλο, ο Μπερτέ ανήκει στους συγγραφείς που, ξεχασμένοι σήμερα, κάποτε μεσουράνησαν και που πιστώνονται με ένα αξιολογότατο έργο.

Πέθανε στο Παρίσι σε ηλικία 75 ετών.

## Εργογραφία στα ελληνικά
* *[http://search.lib.auth.gr/Record/537252 Η έπαυλις της Οζεραίης] *, μυθιστόρημα (μετάφραση: Επαμεινώνδας Σταματιάδης), Χρυσαλλίς, Αθήνα 1865
**γαλλική έκδοση: *[http://gallica.bnf.fr/ark:/12148/bpt6k5835766g/f2.image.r=La%20Ferme%20de%20l%E2%80%99Oseraie.langFR La Ferme de l’Oseraie]*, 1846 
* *[http://search.lib.auth.gr/Record/337373 Αντωνία] *, μυθιστόρημα, μετάφραση: Μιλτιάδης Λαντς, Φιλόμουσος Λέσχη, Αθήνα 1865 
**γαλλική έκδοση: *[http://gallica.bnf.fr/ark:/12148/bpt6k5652050b.r=%C3%89lie+Berthet.langFR Antonia]*, 1850
**[http://search.lib.auth.gr/Record/521627 Το παιδίον των δασών: διήγημα ηθικόν μετά είκοσι εικόνων ευρωπαϊκών] *, διασκευή και μετάφραση: Π. Ι. Φέρμπος, Αδελφοί Περρή, Αθήνα 1876
**γαλλική έκδοση: *L’Enfant des bois* (1865)
**Τα μυστήρια των μάγων*, μετάφραση ελεύθερη: Ηλίας Ι. Οικονομόπουλος, Αναστ. Δ. Φέξης, Αθήνα 1894

## Βιβλιογραφία
*J.-M. Quérard, *[http://books.google.nl/books?id=QQxVAAAAcAAJ&pg=PA380&dq=%C3%89lie+Berthet+le+chasseur+de+marmottes&hl=nl&sa=X&ei=D_xXUtX_L8jE4gSA1oC4Cg&ved=0CE0Q6AEwBDgK#v=onepage&q=%C3%89lie%20Berthet%20&f=false La littérature française contemporaine]*, τμ. #3, Παρίσι 1842
*Eugène de Mirecourt, *[http://gallica.bnf.fr/ark:/12148/bpt6k200587b.r=Elie+Berthet++par+Eug%C3%A8ne+de+Mirecourt.langFR Elie Berthet]*, Παρίσι 1857

## Παραπομπές


Κατηγορία:Γάλλοι μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Σπύρος Σκαρπαλέζος

Ο **Σπύρος Σκαρπαλέζος** (πλήρες όνομα: Σπυρίδων-Κωνσταντίνος Σκαρπαλέζος, 1912 - 11 Ιουλίου 1991) ήταν Έλληνας πανεπιστημιακός. Ήταν ο πρώτος καθηγητής νευρολογίας στο Πανεπιστήμιο των Αθηνών.

## Βιογραφία
Γεννήθηκε το 1912. Σπούδασε αρχικά στην Αθήνα και έπειτα στη Γαλλία. Το 1957 ήταν διευθυντής της νευρολογικής κλινικής στο νοσοκομείο "Ευαγγελισμός". Το 1962 έγινε ο πρώτος τακτικός καθηγητής Νευρολογίας στο Εθνικό Καποδιστριακό Πανεπιστήμιο Αθηνών οπότε έγινε και η διαίρεση (1963) της ψυχιατρικής από τη νευρολογία. Έλαβε μέρος σε διάφορα συνέδρια νευρολογίας.
Το 1981 εξελέγη τακτικό μέλος της Ακαδημίας Αθηνών. Πέθανε το 1991.

## Επιλεγμένα έργα
*"Ηλεκτροεγκεφαλογραφική μελέτη των μυοκλωνικών επιληψιών"
*"Η ηλεκτροεγκεφαλογραφία επί των όγκων του εγκεφάλου"
*"Συμβολή εις την μελέτην της Νόσου του Φρίντριχ"

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Μανώλης Μπεντενιώτης

Ο **Εμμανουήλ (Μανώλης) Μπεντενιώτης** (2 Ιανουαρίου 1944) είναι Έλληνας πολιτικός που διετέλεσε βουλευτής Α΄ Πειραιά και Νήσων με το ΠΑΣΟΚ και υφυπουργός στα υπουργεία Εθνικής Άμυνας και Εθνικής Οικονομίας.

## Βιογραφικά στοιχεία
Γεννήθηκε το 1944 στην Τροιζήνα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες και δημόσια διοίκηση στο Πάντειο Πανεπιστήμιο, όπου αναγορεύθηκε διδάκτορας πολιτικών επιστημών. Είναι δικηγόρος παρ' Αρείω Πάγω και επί σειρά ετών υπήρξε δημοσιογράφος στον περιοδικό Τύπο. Τη δεκαετία του 1960 ήταν μέλος της Ελληνικής Δημοκρατικής Νεολαίας (ΕΔΗΝ) και το 1974 ιδρυτικό μέλος του ΠΑΣΟΚ.

Διετέλεσε, μεταξύ άλλων, υποδιοικητής του ΙΚΑ (1981 - 1982), καθηγητής πολιτικών επιστημών στη Σχολή Ικάρων της Πολεμικής Αεροπορίας (1985 - 1988) και πρόεδρος του διοικητικού συμβουλίου του ΕΟΜΜΕΧ (1987 - 1988).

Το 1982 ο Μανώλης Μπεντενιώτης αντικατέστησε στη Βουλή τον Γιάννη Παπασπύρου που εκλέχθηκε δήμαρχος Πειραιά. Επανεκλέχθηκε βουλευτής Α΄ Πειραιά με το ΠΑΣΟΚ το 1990, 1993, 1996, 2000 και 2009.

Διετέλεσε υφυπουργός Εθνικής Άμυνας από τον Οκτώβριο του 1993 έως τον Ιανουάριο του 1996, και υφυπουργός Εθνικής Οικονομίας από τον Ιανουάριο ως τον Σεπτέμβριο του 1996.

## Πηγές


Κατηγορία:Βουλευτές Α΄ Πειραιά
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες υφυπουργοί Εθνικής Οικονομίας
Κατηγορία:Βουλευτές εκλεγμένοι με το ΠΑΣΟΚ
Ευάγγελος Δεβλέτογλου

Ο **Ευάγγελος Δεβλέτογλου** (19 Ιουλίου 1931 - 25 Αυγούστου 1992) ήταν Έλληνας οικονομολόγος και πολιτικός, υπουργός Οικονομικών του Κωνσταντίνου Καραμανλή.

## Βιογραφικά στοιχεία
Γεννήθηκε το 1931 στην Αθήνα. Σπούδασε στη Νομική Αθηνών και συνέχισε τις σπουδές του με υποτροφία στην Αμερική. Το Διδακτορικό του στα  Οικονομικά είναι από το Πανεπιστήμιο Columbia των ΗΠΑ.. Επιστρέφοντας στην Ελλάδα, υπήρξε ο νεότερος διευθυντής του Γραφείου Μελετών της Τράπεζας της Ελλάδος, ενώ κατά τη διάρκεια της Χούντας είχε αντιστασιακή δράση αποτέλεσμα της οποίας ήταν να περάσει στρατοδικείο ενώ είχε ήδη προλάβει να διαφύγει στο εξωτερικό. Από το 1972 εργάστηκε στο Διεθνές Νομισματικό Ταμείο κι επέστρεψε στην Ελλάδα όταν δόθηκε Αμνηστία. 
Διετέλεσε υφυπουργός Συντονισμού και Προγραμματισμού στην κυβέρνηση Εθνικής Ενότητας από τον Ιούλιο ως τον Νοέμβριο του 1974 οπότε εκλέχθηκε βουλευτής Επικρατείας με τη Νέα Δημοκρατία. Στην κυβέρνηση Καραμανλή ήταν υπουργός Οικονομικών από το Νοέμβριο του 1974 μέχρι τον Νοέμβριο του 1977.

Απεβίωσε τον Αύγουστο του 1992, σε ηλικία 61 ετών.

## Πηγές


Κατηγορία:Έλληνες βουλευτές επικρατείας
Κατηγορία:Έλληνες υφυπουργοί Συντονισμού και Προγραμματισμού
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Οικονομικών
Boat Race γυναικών

μικρογραφία|Η γυναικεία ομάδα κωπηλασίας του Κέμπριτζ του 1890
Ο **αγώνας Boat Race γυναικών ** είναι ένας ετήσιος αγώνας κωπηλασίας ανάμεσα στο Σύλλογο Κωπηλασίας Γυναικών του Πανεπιστημίου του Καίμπριτζ και σε εκείνον της Οξφόρδης. Οι αγώνες γίνονται ανά 8 άτομα. Είναι επίσης γνωστός με την ονομασία **Newton Women's Boat Race** από το σημερινό χορηγό του, Newton Investment Management. Σημερινοί κάτοχοι του τίτλου είναι η ομάδα της Οξφόρδης, που επικράτησαν της ομάδας του Καίμπριτζ με απόσταση των 4 κωπηλατικών αποστάσεων σε 2 χιλιόμετρα.

Ο πρώτος αγώνας κωπηλασίας μεταξύ Οξφόρδης και Καίμπριτζ έγινε το 1927 μαζί με άλλους παρόμοιους αγώνες. Αυτός δεν ήταν στην πραγματικότητα αγώνας στα χρόνια μέχρι το 1935, καθώς τα δύο πλεούμενα δεν ήταν μαζί στο ποτάμι και η βαθμολόγησή τους έγινε κυρίως με βάση το στιλ τους.

Στις 11 Απριλίου 2015, ο πρώτος αγώνας ανάμεσα στους συλλόγους κωπηλασίας γυναικών της Οξφόρδης και του Καίμπριτζ διεξήχθη στο The Championship Course, στον ίδιο τόπο και την ίδια ημέρα με τη διεξαγωγή του αντίστοιχου αγώνα των ανδρών. Ο αγώνας του 2015 κερδήθηκε από την ομάδα της Οξφόρδης. Συνολικά, ο αγώνας έχει κερδηθεί 42 φορές από το Καίμπριτζ και 30 από την Οξφόρδη.

## Αγώνας γυναικών - Αποτελέσματα
* Καίμπριτζ: 43 νίκες

* Οξφόρδη: 30 νίκες

## Αναπληρωματικοί αγώνες γυναικών (Osiris εναντίον Blondie)
* Καίμπριτζ: 26 νίκες
* Οξφόρδη: 20 νίκες

## Δείτε επίσης
* Boat Race (ανδρών)
## Παραπομπές


## Εξωτερικοί σύνδεσμοι
* Oxford and Cambridge Boat Race- Επίσημος ιστότοπος
* The story of the women's race Βίντεο από το BBC 

Κατηγορία:Κωπηλασία στην Ευρώπη
Θωμαίικα Μοιραίικων Αχαΐας

:*Για οικισμούς με ίδιο όνομα στην Αχαΐα, δείτε: [[Θωμαίικα Αχαΐας]]*

thumb|right|260px|Οδική σήμανση στα Θωμαίικα Μοιραίικων Αχαΐας.
Τα **Θωμαίικα** είναι συνοικία των Μοιραίικων που αποτελούν με τη σειρά τους οικισμό των Βραχναίικων του καλλικρατικού δήμου Πατρέων. Το όνομα της συνοικίας είναι ανθρωπωνυμικό.

## Ιστορία
Πρώτος οικιστής αναφέρεται κάποιος *Αντώνιος Θωμάς*, καταγόμενος από τα Θωμαίικα Λεοντίου, ο οποίος και αγόρασε εκτάσεις στα δυτικά των Μοιραίικων και εγγύς αυτών από τον βραχνιώτη βιομήχανο Βασίλη Ηλιόπουλο, ο οποίος νωρίτερα τις είχε αγοράσει από τον ποιητή Ναπολέοντα Λαπαθιώτη που τις πούλησε, αφότου είχε πεθάνει ο πατέρας του Λεωνίδας Λαπαθιώτης, αδυνατώντας να τις διαχειριστεί. Η οικογένεια του Αντωνίου Θωμά δημιούργησε προϊόντος του χρόνου σε αυτές τις εκτάσεις το σημερινό συνοικισμό.

## Παραπομπές


## Πηγές
* Κώστας Παπαγιαννόπουλος, "Η δημιουργία των χωριών" στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Βραχναίικων
Κατηγορία:Δήμος Πατρέων
Μανώλης Σκουλάκης

Ο **Μανώλης Σκουλάκης** (26 Μαρτίου 1944 - 30 Ιουλίου 2019) ήταν Έλληνας ιατρός και πολιτικός. Διατέλεσε βουλευτής, υφυπουργός και αναπληρωτής υπουργός με το ΠΑΣΟΚ, καθώς και δήμαρχος Χανίων.

## Βιογραφικά στοιχεία
Γεννήθηκε το 1944 στον Πλάτανο Κισσάμου Χανίων. Αποφοίτησε από την Ιατρική Σχολή του Πανεπιστημίου Αθηνών και εργάστηκε ως ιατρός στην περιοχή του Κισσάμου.

Κατά τη διάρκεια των σπουδών του, υπήρξε μέλος της νεολαίας της Ένωσης Κέντρου του Γεωργίου Παπανδρέου (Ελληνική Δημοκρατική Νεολαία, ΕΔΗΝ) και εξελέγη γραμματέας του Συλλόγου Φοιτητών της Ιατρικής Σχολής Αθηνών. Μέλος του ΠΑΣΟΚ από την ίδρυσή του το 1974, ήταν γραμματέας της κομματικής οργάνωσης Κισσάμου από το 1977 έως και το 1981.

Εξελέγη βουλευτής Χανίων με το ΠΑΣΟΚ στις εκλογές του 1981, του 1985, του 1989 (Ιουνίου και Νοεμβρίου), του 1990, του 1993, του 1996 του 2000, του 2004 και του 2007. Διετέλεσε υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 έως το Μάρτιο του 1989 και στη συνέχεια αναπληρωτής υπουργός Υγείας, Πρόνοιας και Κοινωνικών Ασφαλίσεων από το Μάρτιο μέχρι τον Ιούλιο του 1989. Με την επιστροφή του ΠΑΣΟΚ στην εξουσία χρημάτισε υφυπουργός Υγείας και Πρόνοιας από τον Οκτώβριο του 1993 έως τον Ιανουάριο του 1996 και ξανά από το Σεπτέμβριο του 1996 έως το Νοέμβριο του 1998.

Από το 2010 μέχρι το 2014 ήταν δήμαρχος Χανίων.

## Πηγές


Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Χανίων
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες αναπληρωτές υπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες ιατροί του 21ου αιώνα
Κατηγορία:Δήμαρχοι Χανίων
Ελπίδα (αποσαφήνιση)

**[[Ελπίδα]]** είναι  είναι η πίστη που έχει κάποιος ότι διαθέτει τόσο τη θέληση όσο και τον τρόπο ή τις συνθήκες ώστε να πετύχει τους στόχους του, όποιοι κι αν είναι αυτοί.

Με την ονομασία αυτή είναι γνωστά τα εξής:

*Αγία Ελπίδα, αγία της Ορθόδοξης Εκκλησίας, κόρη της Αγίας Σοφίας
*Ελπίδα (τραγουδίστρια), Ελληνίδα τραγουδίστρια
*Ελπίδα Τσουρή, Ελληνίδα πολιτικός
*Εθνική Ελπίδα, ελληνικό πολιτικό κόμμα

## Αθλητικοί σύλλογοι
*Ελπίδα Αγίου Γεωργίου, ελληνική ποδοσφαιρική ομάδα από τον Άγιο Γεώργιο Καρδίτσας
*Ελπίδα Αγίων Αναργύρων, ελληνική ποδοσφαιρική ομάδα από τους Αγίους Αναργύρους Αττικής
*Ελπίδα Αμπελοκήπων, ελληνική ομάδα μπάσκετ και βόλεϊ από τους Αμπελοκήπους Θεσσαλονίκης
*Ελπίδα Ανδρομάχης, ελληνική ποδοσφαιρική ομάδα από την Ανδρομάχη Πιερίας
*Ελπίδα Αστρομερίτη, κυπριακή ποδοσφαιρική ομάδα από τον Αστρομερίτη
*Ελπίδα Βραστάμων, ελληνική ποδοσφαιρική ομάδα από τα Βράσταμα Χαλκιδικής
*Ελπίδα Γενισέας, ελληνική ποδοσφαιρική ομάδα από τη Γενισέα Ξάνθης
*Ελπίδα Δράμας, ελληνική ποδοσφαιρική ομάδα από τη Δράμα Μακεδονίας
*Ελπίδα Έδεσσας, ελληνική ποδοσφαιρική ομάδα από την Έδεσσα
*Ελπίδα Λιοπετρίου, κυπριακή ποδοσφαιρική ομάδα από το Λιοπέτρι
*Ελπίδα Μεσοχωρίου, ελληνική ποδοσφαιρική ομάδα από το Μεσοχώρι Λάρισας
*Ελπίδα Μονοσπίτων, ελληνική ποδοσφαιρική ομάδα από τα Μονόσπιτα Ημαθίας
*Ελπίδα Νέας Ιωνίας, ελληνική ποδοσφαιρική ομάδα από τη Νέα Ιωνία Αττικής *που πλέον δεν υφίσταται*
*Ελπίδα Νιγρίτας, ελληνική ποδοσφαιρική ομάδα από τη Νιγρίτα Σερρών *που πλέον δεν υφίσταται*
*Ελπίδα Ξυλοφάγου, κυπριακή ποδοσφαιρική ομάδα από τη Ξυλοφάγου
*Ελπίδα Προβατά, ελληνική ποδοσφαιρική ομάδα από τον Προβατά Σερρών
*Ελπίδα Προσφύγων Πάφου, κυπριακή ποδοσφαιρική ομάδα την Πάφο
*Ελπίδα Σαπών, ελληνική ποδοσφαιρική ομάδα από τις Σάπες Ροδόπης
*Ελπίδα Σκουτάρεως, ελληνική ποδοσφαιρική ομάδα από το Σκούταρι Σερρών *που πλέον δεν υφίσταται*
*Ελπίδα Χορτερού, ελληνική ποδοσφαιρική ομάδα από το Χορτερό Σερρών

Κατηγορία:Αποσαφηνίσεις ελληνικών τοπωνυμίων
Παρασκευάς Αυγερινός

Ο **Παρασκευάς Αυγερινός** (Αλωνίσταινα Αρκαδίας, 19 Αυγούστου 1927) είναι Έλληνας ιατρός και πολιτικός. Διετέλεσε βουλευτής, υπουργός και ευρωβουλευτής με το ΠΑΣΟΚ, καθώς και αντιπρόεδρος του Ευρωπαϊκού Κοινοβουλίου. Ήταν αυτός που ξεκίνησε το Εθνικό Σύστημα Υγείας (ΕΣΥ), το οποίο έκανε πράξη ο διάδοχός του Γιώργος Γεννηματάς.

## Βιογραφικά στοιχεία
Γεννήθηκε το 1927 στην Αλωνίσταινα Αρκαδίας. Σπούδασε στην Ιατρική Σχολή του Πανεπιστημίου Αθηνών κι εργάστηκε ως ιατρός χειρουργός στην Αθήνα μέχρι το 1981. Από τα ιδρυτικά μέλη του ΠΑΣΟΚ το 1974, υπήρξε τακτικό μέλος των Κεντρικών Επιτροπών του Κινήματος μέχρι το 2004, ενώ για 18 χρόνια ήταν μέλος του Εκτελεστικού Γραφείου.

Στις κυβερνήσεις του Ανδρέα Παπανδρέου διατέλεσε υπουργός Κοινωνικών Υπηρεσιών (21 Οκτωβρίου 1981 - 5 Ιουλίου 1982), υπουργός Υγείας και Πρόνοιας (5 Ιουλίου 1982 - 17 Ιανουαρίου 1984) και υπουργός Άνευ Χαρτοφυλακίου (17 Ιανουαρίου 1984 - 17 Ιουλίου 1984).

Τα επόμενα δεκαπέντε χρόνια (1984 - 1999) ήταν ευρωβουλευτής του ΠΑΣΟΚ, ενώ διατέλεσε και αντιπρόεδρος του Ευρωπαϊκού Κοινοβουλίου για έξι χρόνια (1993 - 1999). Ως υπουργός Υγείας και Πρόνοιας ξεκίνησε τις διαδικασίες για τη δημιουργία του Εθνικού Συστήματος Υγείας (ΕΣΥ), το οποίο τελικά έγινε πραγματικότητα υπό την καθοδήγηση του διαδόχου του Γιώργου Γεννηματά.

Από το 2000 έως το 2004 ήταν βουλευτής Επικρατείας του ΠΑΣΟΚ κι εκπρόσωπος της Βουλής των Ελλήνων στην Ευρωπαϊκή Συνέλευση, για τη σύνταξη της Ευρωπαϊκής Συνταγματικής Συνθήκης.

## Σύγκρουση με Ανδρέα Παπανδρέου και ισχυρισμοί για κατάθλιψη
Ο Παρασκευάς Αυγερινός, από τα τέλη της δεκαετίας του 1980, ήταν εσωκομματικός αντίπαλος του ιδρυτή και ηγέτη του ΠΑΣΟΚ Ανδρέα Παπανδρέου. Το 1994 είχε σχηματίσει την άτυπη «*Ομάδα των Τεσσάρων*», μαζί με τους Κώστα Σημίτη, Βάσω Παπανδρέου και Θεόδωρο Πάγκαλο, που αντιπολιτευόταν τον Ανδρέα Παπανδρέου και τη σύζυγό του Δήμητρα Λιάνη.

Το 2013, στο βιβλίο του «*Η Αλλαγή τελείωσε νωρίς*», ο Αυγερινός ισχυρίζεται ότι ο Ανδρέας Παπανδρέου έπασχε από βαριάς μορφής κατάθλιψη (διπολική διαταραχή) και ότι είχε πάντα κοντά του τον καθηγητή Κώστα Στεφανή, που του χορηγούσε διάφορα φάρμακα και του έκανε θεραπείες για την αντιμετώπιση της διπολικής διαταραχής. Ισχυρίζεται, μάλιστα, ότι η επιδείνωση της κατάστασής του ήταν η αιτία που δεν πραγματοποιούσε καθόλου δημόσιες εμφανίσεις για μεγάλο διάστημα το 1979, αν και τότε ήταν αρχηγός της Αξιωματικής Αντιπολίτευσης,ισχυρισμός που δεν τεκμηριώθηκε ποτέ και από κανέναν και είναι προσωπικός.

## Πηγές


Κατηγορία:Έλληνες ιατροί του 20ού αιώνα
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Αντιπρόεδροι του Ευρωπαϊκού Κοινοβουλίου
Κατηγορία:Έλληνες υπουργοί Κοινωνικών Υπηρεσιών
Κατηγορία:Έλληνες υπουργοί Υγείας και Πρόνοιας
Κατηγορία:Έλληνες υπουργοί Άνευ Χαρτοφυλακίου
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Χαλίντ της Σαουδικής Αραβίας

Ο **Χαλίντ μπιν Αμπντουλαζίζ** (13 Φεβρουαρίου 1913 - 13 Ιουνίου 1982) ήταν Σαουδάραβας βασιλιάς που βασίλευσε από τις 25 Νοεμβρίου 1975 μέχρι τις 13 Ιουνίου 1982, ημερομηνία θανάτου του. Διαδέχτηκε τον βασιλιά Φαϊζάλ αφού πρώτα τον ανέτρεψε και τον σκότωσε. Βασίλευσε 6 χρόνια, 6 μήνες και 17 ημέρες. Πέθανε στις 13 Ιουνίου 1982, σε ηλικία 69 ετών και 4 μηνών σε νοσοκομείο του Ριάντ. Τον διαδέχτηκε ο βασιλιάς Φαχντ της Σαουδικής Αραβίας που βασίλευσε 23 χρόνια ως τον θάνατο του το 2005.

Κατηγορία:Μονάρχες της Σαουδικής Αραβίας
Νούνο Β΄ Μέντες

Ο **Νούνο Β΄ Μέντες** (πορτογαλικά: *Nuno II Mendes*) ήταν ο τελευταίος Κόμης της Πορτογαλίας από τη γραμμή του Βίμαρα Πέρες. Ήταν ο γιος του Κόμη Μέντο Γ΄ Νούνες.

Ήταν προστάτης μοναστηριών, όπως εκείνου του Γκιμαράες, ενώ φαίνεται να είχε κάνει και δωρεές σε αυτά. Κατείχε ιδιοκτησία στην Νογκέιρα, την Σάντα Τέκλα, το Γκουαλτάρ και σε άλλες περιοχές της σημερινής βόρειας Πορτογαλίας.

Η επιθυμία του για μεγαλύτερη αυτονομία της Πορτογαλίας, τον οδήγησε σε σύγκρουση με τον Βασιλιά Γκαρσία Β΄ της Γαλικίας,  όταν το 1070 υιοθέτησε τον τίτλο του Βασιλιά της Πορτογαλίας. Στις 18 Φεβρουαρίου 1071, κατά τη μάχη του Πεδρόσο, κοντά στο Μοναστήρι του Αγίου Μαρτίνου του Τιμπάες, θα ηττηθεί και θα πεθάνει, ενώ ο Γκαρσία Β΄ ονόμασε τον εαυτό του Βασιλιά της Γαλικίας και της Πορτογαλίας. Η Κομητεία της Πορτογαλίας, έπειτα, εντάχθηκε στα στέμματα της Γαλικίας και της Λεόν μέχρι να ξανασυσταθεί 22 περίπου χρόνια αργότερα από τον Βασιλιά Αλφόνσο ΣΤ΄ της Λεόν και της Καστίλλης.

Παντρεύτηκε την Γκονσίνα με την οποία φαίνεται να απέκτησε μία κόρη, την Λόμπα Αουρεβελίντο Νούνες,  και δύο γιους, τον Κόμη Γκόμες Νούνες και τον Φερδινάνδο.

## Παραπομπές


## Βιβλιογραφία
* 
* 
*
*
*
* 
*

Κατηγορία:Πορτογάλοι ευγενείς
Κατηγορία:Πορτογάλοι πολιτικοί
Κατηγορία:Μονάρχες της Πορτογαλίας
Ιμπν Σαούντ της Σαουδικής Αραβίας

Ο **Ιμπν Σαούντ ή Αμπντουλαζίζ μπιν Αμπντουλαζίζ** (15 Ιανουαρίου 1876 – 9 Νοεμβρίου 1953) ήταν Σαουδάραβας και ιδρυτής του ενιαίου Σαουδικού κράτους.

## Οικογένεια
Γεννήθηκε στις 15 Ιανουαρίου 1876. Ξεκίνησε τον ενωτικό πόλεμο πολύ νέος, σε ηλικία 26 ετών περίπου. Απέκτησε περίπου 30 παιδιά με όλες τις συζύγους του, μερικά εκ των οποίων όταν ο ίδιος ήταν πάνω από 60 ετών. Ένα από τα παιδιά του, ο Τούρκι Β΄ μπιν Αμπντουλαζίζ αλ Σαούντ, γεννήθηκε και πέθανε την ίδια ώρα το 1952. Μέσα στα παιδιά του συγκαταλέγονται και οι επόμενοι Σαουδάραβες βασιλιάδες. Απεβίωσε σε ηλικία 77 ετών, στις 9 Νοεμβρίου 1953. Τον διαδέχθηκε ο Σαούντ της Σαουδικής Αραβίας.

## Εξωτερικοί σύνδεσμοι

Κατηγορία:Μονάρχες της Σαουδικής Αραβίας
Λαέρτης (όνομα)

**Λαέρτης**, ελληνικό αντρικό κύριο όνομα (βαφτιστικό όνομα).

## Ετυμολογία του ονόματος
Προέρχεται από το αρχαιοελληνικό όνομα *Λαέρτης*, από το **ΛαFο-έρ-της*, το οποίο, σύμφωνα με το *Λεξικό της Ελληνικής Γλώσσας* του Γ. Μπαμπινιώτη, είναι σύνθετο από τη λέξη *λαός* και το θέμα *-ερ-* του ρήματος *ἐρέθω* (πρβ. *ερεθίζω*), επομένως το όνομα θα σήμαινε «αυτός που ερεθίζει το λαό (για να πολεμήσει)». Στο *[http://www.etymonline.com/index.php Online Etymology Dictionary] *, «αυτός που συγκεντρώνει το λαό». Το πρώτο συνθετικό, *λαός*, είναι αρκετά συνηθισμένο σε αρχαιοελληνικά ονόματα, όπως λ.χ. *[[Ερμόλαος (όνομα)|Ερμόλαος]]*, *[[Νικόλαος (όνομα)|Νικόλαος]]*, *[[Λέαρχος (όνομα)|Λέαρχος]]*, *[[Λαοδίκη (όνομα)|Λαοδίκη]]*, *[[Μενέλαος (όνομα)|Μενέλαος]]* κ.ά.

Στην *[[Οδύσσεια]]*, *Λαέρτης* είναι το όνομα του πατέρα του μυθικού βασιλιά της Ιθάκης Οδυσσέα. Το όνομα εμφανίζεται επίσης στον *[[Άμλετ]]* (1602) του Σαίξπηρ — γιος του Πολώνιου και αδελφός της Οφηλίας, σκοτώνει τον Άμλετ με δηλητηριασμένο σπαθί — και στα *[https://www.biblionet.gr/titleinfo/?titleid=36061 Χρόνια της μαθητείας του Γουλιέλμου Μάιστερ]* (1796) του Γκαίτε.

## Διάδοση του ονόματος
Ύστερα από αιώνες το βαφτιστικό επανήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.

## Σε άλλες γλώσσες
*ιταλικά: *Laerte*
*πορτογαλικά: *Laerte*
*αλβανικά: *Laert*
* Το αρχαιοελληνικό *Λαέρτης* αποδίδεται στα βουλγάρικα, σέρβικα, ουκρανικά: *Лаерт*· στα ρωσικά: *Лаэрт*· στα αγγλικά, γερμανικά, ισπανικά: *Laertes*· στα γαλλικά: *Laërte*

## Παραπομπές


## Εξωτερικοί σύνδεσμοι

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία
Μουκρίν μπιν Αμπντουλαζίζ αλ Σαούντ

Ο **Μουκρίν μπιν Αμπντουλαζίζ αλ Σαούντ** (γεν. 15 Σεπτεμβρίου 1945) είναι Σαουδάραβας πρίγκηπας και διάδοχος του σημερινού βασιλιά Σαλμάν της Σαουδικής Αραβίας. Πατέρας του είναι ο πρώτος Σαουδάραβας βασιλιάς Αμπντουλαζίζ της Σαουδικής Αραβίας και μητέρα του η Μπαράκα Αλ Γιαμίγια. Γεννήθηκε στο Ριάντ, στη Σαουδική Αραβία. Αν γίνει ο Μουκρίν μπιν Αμπντουλαζίζ βασιλιάς, θα είναι σε ηλικία περίπου 75 με 80 ετών.

Κατηγορία:Σαουδάραβες πολιτικοί
Γεώργιος Κουβελάκης

Ο **Γεώργιος Κουβελάκης** (1936) είναι Έλληνας ανώτατος δικαστικός, επίτιμος σύμβουλος Επικρατείας, που διετέλεσε βουλευτής Επικρατείας του ΠΑΣΟΚ και υπουργός Δικαιοσύνης στην τελευταία κυβέρνηση του Ανδρέα Παπανδρέου.

## Βιογραφικά στοιχεία
Γεννήθηκε το 1936 στο Μαυρομμάτι Ιθώμης Μεσσηνίας, κοντά στην Αρχαία Μεσσήνη. Σπούδασε νομικά στην Αθήνα και το Παρίσι και ακολούθησε καριέρα στον δικαστικό κλάδο. Όταν παραιτήθηκε το 1993 για να τοποθετηθεί στο ψηφοδέλτιο Επικρατείας του ΠΑΣΟΚ, ήταν ο 6ος κατά σειρά αρχαιότητας σύμβουλος Επικρατείας.

Κατά τη διάρκεια της δικτατορίας διώχθηκε ως μέλος της αντιστασιακής οργάνωσης *Δημοκρατική Άμυνα* και έζησε στο Παρίσι έως τη μεταπολίτευση. Ο Γ. Κουβελάκης, όπως και οι Γεώργιος Κοσμάς και Σπ. Πλασκοβίτης, ήταν οι μόνοι Σύμβουλοι της Επικρατείας που απολύθηκαν από τη δικτατορία για την αντιστασιακή τους δράση στην Ελλάδα, λόγος για τον οποίο οι δυο τελευταίοι φυλακίστηκαν.

Διετέλεσε βουλευτής Επικρατείας του ΠΑΣΟΚ (1993 - 1996) και υπουργός Δικαιοσύνης από τον Οκτώβριο του 1993 έως τον Φεβρουάριο του 1995.

## Θητεία στο υπουργείο Δικαιοσύνης
Ως υπουργός Δικαιοσύνης ήταν υπεύθυνος για το Νόμο 2172/1993, με τον οποίο καταργήθηκε η θανατική ποινή στην Ελλάδα.

Κυρίως γνωστός είναι για την ολομέτωπη, και επιτυχημένη, επίθεση που εξαπέλυσε στον τότε πρόεδρο του Αρείου Πάγου, Βασίλειο Κόκκινο, που ήταν και ο πρόεδρος του Ειδικού Δικαστηρίου που δίκασε τον Ανδρέα Παπανδρέου και συνεπώς αποτελούσε «κόκκινο πανί» για την ελληνική Κεντροαριστερά: ο Κουβελάκης κατόρθωσε να περιορίσει δραστικά τις αρμοδιότητές του.

Το 1994 ο Κουβελάκης εισηγήθηκε την ψήφιση νόμου που ανέθετε την επιθεώρηση των δικαστικών λειτουργών (εξαιρετικά κρίσιμο θέμα για την εσωτερική λειτουργία της Δικαιοσύνης) στον νεότερο από τους αντιπροέδρους του Αρείου Πάγου, Γεώργιο Βελή, που είχε οριστεί σε αυτή τη θέση από το Υπουργικό Συμβούλιο της κυβέρνησης του ΠΑΣΟΚ, και την αφαιρούσε από τον αρχαιότερο των αντιπροέδρων, Σωκράτη Σωκρατείδη, που το 1967, επί χούντας, είχε εισηγηθεί την παραπομπή του Ανδρέα Παπανδρέου για εσχάτη προδοσία για την Υπόθεση ΑΣΠΙΔΑ.

Επίσης, με νόμο περιορίστηκαν δραστικά οι προαγωγές στον Άρειο Πάγο, για να μην τις αποφασίζει το Ανώτατο Δικαστικό Συμβούλιο στο οποίο προήδρευε ο Κόκκινος.

Ο Κουβελάκης τελικά οδηγήθηκε σε παραίτηση από τη θέση του υπουργού Δικαιοσύνης τον Φεβρουάριο του 1995, όταν, σε σύγκρουσή του με τους συνδικαλιστές των σωφρονιστικών υπαλλήλων και τον πρόεδρό τους Αντώνη Αραβαντινό, ο υπουργός παρά τω πρωθυπουργώ και στενός συνεργάτης του Ανδρέα Παπανδρέου, Αντώνης Λιβάνης, πήρε το μέρος των συνδικαλιστών. Η σύγκρουση προέκυψε από συναντήσεις με βαρυποινίτες και διευκολύνσεις σε αυτούς που πραγματοποιούσε ο Αραβαντινός για λογαριασμό του Λιβάνη και της ΕΥΠ, χωρίς την άδεια του υπουργείου Δικαιοσύνης.

## Πηγές


Κατηγορία:Έλληνες δικαστικοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Έλληνες υπουργοί Δικαιοσύνης
Στάση Κερπινής Αχαΐας (οικισμός)

Η **Στάση Κερπινής** είναι οικισμός του Δήμου Καλαβρύτων. Σύμφωνα με την απογραφή του 2011 ο οικισμός βρέθηκε να έχει μόνιμο πληθυσμό 9 κάτοικους.

Μαζί με τον Αυλώνα, το Βραχνί, τα Καλάβρυτα, τους Κραστικούς, τη Μονή Αγίας Λαύρας και το Σούβαρδο συναποτελούν τη Τοπική Κοινότητα Καλαβρύτων της Δημοτικής Ενότητας Καλαβρύτων.

## Ονομασία
Ονομάστηκε έτσι από τον παρακείμενο ομώνυμο σιδηροδρομικό σταθμό που εξυπηρετούσε αρχικά το γειτονικό χωριό της Κερπινής.

## Ιστορία
Παλιότερα ο ίδιος οικισμός ονομαζόταν **Ραλλιά**. Το 1907, στη μοναδική φορά προ του 2011 που απογράφηκε αυτόνομα, είχε μόνο 4 κατοίκους και το 1920 καταργήθηκε. Μετά την επανασύστασή του, το 2011, επικράτησε η σημερινή του ονομασία.

Στις 9 Δεκεμβρίου 1943, πολύ κοντά στον σταθμό της Στάσης Κερπινής και δίπλα στον νεοκατασκευασμένο ναό των Αγίων Αποστόλων Πέτρου και Παύλου, εκτελέσθηκαν από Γερμανούς στρατιώτες 4 πατριώτες. Οι εκτελέσεις αυτές ήταν μέρος της "Επιχείρησης Καλάβρυτα" (*Unternehmen Kalawrita*) μεταξύ 5-15 Δεκεμβρίου 1943 και των σφαγών που έγιναν στην ευρύτερη περιοχή από τους Γερμανούς την περίοδο της Κατοχής. Προς ανάμνησή τους υπάρχει λιτό μνημείο.

## Δείτε επίσης
* Κερπινή Αχαΐας
* Σιδηροδρομικός Σταθμός Κερπινής

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Στάσης Κερπινής. Ανακτήθηκε: 20/10/2017.
* Ε.Ε.Τ.Α.Α. - Διοικητικές μεταβολές οικισμού Ραλλιά. Ανακτήθηκε: 20/10/2017.
* Μνημείο Εκτελεσθέντων Στάσης Κερπινής. exploring-greece.gr. Ανακτήθηκε: 20/10/2017.
* Σφαγή των Καλαβρύτων. erepublik.com. Ανακτήθηκε: 20/10/2017.

Κατηγορία:Χωριά της περιφερειακής ενότητας Αχαΐας
Στάση Κερπινής Αχαΐας
Οφηλία (όνομα)

**Οφηλία** είναι ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Το όνομα φαίνεται ότι δημιουργήθηκε ως *Ofelia* το 15ο αιώνα από τον Ναπολιτάνο ποιητή Τζάκοπο Σαννατσάρο (Jacopo Sannazaro, 1457–1530) για το χαρακτήρα του ποιητικού του έργου *Αρκαδία* (*Arcadia*, 1480–1504), πιθανότατα από την αρχαιοελληνική λέξη *ὄφελος*, ως θηλυκός τύπος του αρχαιοελληνικού ονόματος Ὀφέλας. (Βλ. τον θαλασσοπόρο Οφέλα.) Έτσι, κατά το *[http://www.etymonline.com/index.php Online Etymology Dictionary] * το *Οφηλία* προέρχεται από το *ὄφελος* «βοήθεια, πλεονέκτημα, όφελος», από την πρωτοϊνδοευρωπαϊκή ρίζα **obhel-* «βοηθώ, ωφελώ». (Σύμφωνα με το *Λεξικό της Ελληνικής Γλώσσας* του Γ. Μπαμπινιώτη, στην ίδια λεξικολογική οικογένεια ανήκει και η λέξη *ὀ-φείλω*, αν η σύνδεση με το μυκηναϊκό *o-pe-ro* «χρέος, έλλειμμα» είναι έγκυρη.) Επομένως το όνομα θα σήμαινε «αυτή που βοηθά». Το όνομα είναι γνωστό από τον *[[Άμλετ]]* του Σαίξπηρ (μάλιστα πολλές φορές η δημιουργία του αποδίδεται στον Άγγλο Βάρδο). Παρά το τραγικό τέλος της σαιξπηρικής Οφηλίας, το όνομα αγαπήθηκε και είναι σε χρήση από τον 19ο αιώνα.

## Ονομαστική εορτή
Στις 3 Φεβρουαρίου, ημέρα μνήμης για την Καθολική Εκκλησία της Δανέζας μάρτυρος αγίας Οφηλίας.

## Το όνομα Οφηλία σε άλλες γλώσσες
*αγγλικά: *Ophelia*
*βουλγαρικά: *Офелия*
*γαλλικά: *Ophélie* (Οφελί)
*γερμανικά: *Ophelia*
*ιαπωνικά: *オフィーリア* (Οφῑ́ρια)
*ισπανικά: *Ofelia* (Οφέλια)
*ιταλικά: *Ofelia* (Οφέλια)
*καταλανικά: *Ofèlia*
*ουγγρικά: *Ofélia*
*πολωνέζικα: *Ofelia* (Οφέλια)
*πορτογαλικά: *Ofélia* (Οφέλια)
*ρουμανικά: *Ofelia*
*ρωσικά: *Офелия* (Όφελι)
*σουηδικά: *Ofelia*
*σλοβένικα: *Ofelija*

## Παραπομπές


## Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Νεότερα ονόματα
Κατηγορία:Ονόματα ιταλικής προέλευσης
Κατηγορία:Ονόματα αγγλικής προέλευσης
Κατηγορία:Ονόματα από τη λογοτεχνία
Κατηγορία:Αρχαία ελληνικά ονόματα
Highly Evolved

Το "**Highly Evolved**" είναι το ντεμπούτο άλμπουμ των The Vines. Κυκλοφόρησε στις 14 Ιουλίου του 2002 από την Capitol Records. Παραγωγός ήταν ο Rob Schnapf. Το άλμπουμ γνώρισε ιδιαίτερη επιτυχία στο Ηνωμένο Βασίλειο. Το περιοδικό *NME* το διάλεξε ως το δεύτερο καλύτερο άλμπουμ του 2002. Το άλμπουμ συμπεριλαμβάνεται στα βιβλία *1001 Albums You Must Hear Before You Die* και *100 Best Australian Albums*.

## Κομμάτια
Όλα τα κομμάτια γράφτηκαν από τον Craig Nicholls εκτός του "1969" που γράφτηκε από τον Craig Nicholls και τον Dave Olliffe.

## Συντελεστές
* Craig Nicholls – φωνή, κιθάρα, κρουστά, πιάνο ("Homesick"), εξώφυλλο
* Patrick Matthews – όργανο ("Autumn Shade" και "In the Jungle"), μπάσο, πιάνο ("Mary Jane", "Autumn Shade" και "Factory")
* Dave Oliffe – ντραμς στα "Highly Evolved", "Autumn Shade", "Outtathaway", "Sunshinin'", "Homesick" (μόνο στο outro), "Country Yard", "Mary Jane" και "1969"
* Victor Indrizzo – ντραμς στο "In the Jungle"
* Joey Waronker – ντραμς στο "Get Free"
* Pete Thomas – ντραμς στα "Factory", "Ain't No Room" και "Homesick" 
* Roger Joseph Manning Jr. – πλήκτρα ("Highly Evolved", "Outtathaway", "Sunshinin'" και "Autumn Shade")
* Kevin Dean – βοηθός παραγωγής
* Ted Jensen – mastering
* Ethan Johns – επιπλέον κρουστά ("Get Free", "Autumn Shade", "Factory" και "Sunshinin'")
* Rob Schnapf – επιπλέον κιθάρα ("County Yard", "Homesick", "Ain't No Room" και "Factory"), παραγωγή, μίξινγκ
* Andrew Slater – εκτελεστικός παραγωγός
* Justin Stanley – συμπαραγωγός ("In the Jungle")
* Andy Wallace – μίξινγκ ("Get Free")
* Doug Boehm – μηχανικός
* Steven Rhodes – επιπλέον κρουστά ("Get Free", "Autumn Shade", "Factory" και "Sunshinin'"), επιπλέον μηχανικός
* Tony Rambo – μηχανικός ("In the Jungle")
* Craig Conard – βοηθός παραγωγής

## Θέσεις στα τσάρτς
* Αυστραλία - 5
* ΗΠΑ - 11
* *Billboard* Top Internet Albums - 11
* Ηνωμένο Βασίλειο - 3

## Παραπομπές


Κατηγορία:Άλμπουμ του 2002
Δημήτριος Αλαμπάνος

Ο **Δημήτριος Αλαμπάνος** είναι Έλληνας πολιτικός.

Γεννήθηκε το 1948 στο Αμούρι Φθιώτιδας. Σπούδασε νομικά στο Πανεπιστήμιο Αθηνών και πολιτικές και οικονομικές επιστήμες στο Αριστοτέλειο Πανεπιστήμιο Θεσσαλονίκης.

Διετέλεσε βουλευτής Φθιώτιδας του ΠΑΣΟΚ από το 1989 ως το 2004, και υφυπουργός Μεταφορών και Επικοινωνιών από τον Ιούλιο του 1994 ως τον Σεπτέμβριο του 1995.

## Πηγές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Μεταφορών και Επικοινωνιών
Αλέξανδρος Μπαλτάς

Ο **Αλέξανδρος Μπαλτάς** (1939) είναι Έλληνας πολιτικός που διετέλεσε βουλευτής, ευρωβουλευτής και υφυπουργός με το ΠΑΣΟΚ.

## Βιογραφικά στοιχεία
Γεννήθηκε το 1939 στο Καινούργιο Αιτωλοακαρνανίας. Σπούδασε πολιτικές και οικονομικές επιστήμες στο Πανεπιστήμιο της Γενεύης στην Ελβετία.

Ήταν βουλευτής Αιτωλοακαρνανίας με το ΠΑΣΟΚ από το 1989 έως το 1999, οπότε παραιτήθηκε για να τοποθετηθεί στο ευρωψηφοδέλτιο του ΠΑΣΟΚ. Εκλέχθηκε ευρωβουλευτής, παραμένοντας έως το 2004.

Στην τελευταία κυβέρνηση του Ανδρέα Παπανδρέου διετέλεσε υφυπουργός Εμπορίου (1993-1994) με υπουργό τον Κώστα Σημίτη, ενώ στις κυβερνήσεις Σημίτη διετέλεσε υφυπουργός Γεωργίας (1996) και υφυπουργός Εθνικής Οικονομίας (1996-1999).

## Πηγές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εμπορίου
Κατηγορία:Έλληνες υφυπουργοί Εθνικής Οικονομίας
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Νικόλαος Φαρμάκης

Το ελληνικό ονοματεπώνυμο **Νικόλαος Φαρμάκης** μπορεί να αναφέρεται σε κάποιο από τα παρακάτω πρόσωπα:

* Νικόλαος Φαρμάκης (1841-1906), βουλευτής
* Νικόλαος Φαρμάκης (1929-2017), βουλευτής
* Νίκος Φαρμάκης (γενν. 1944), νομάρχης, βουλευτής και υφυπουργός
Λαϊκή Αντιπολίτευση

Η **Λαϊκή Αντιπολίτευση** ήταν εκλογικός συνασπισμός που συγκροτήθηκε ενόψει των εκλογών του 1990.

## Ιστορικό
Η Λαϊκή Αντιπολίτευση ιδρύθηκε με πρωτοβουλία του Ν.Α.Ρ., της οργάνωσης που συγκρότησαν τον Ιανουάριο του 1990 μετά τη διάσπαση της Κ.Ν.Ε. το Σεπτέμβριο του 1989, οι δυνάμεις που ήρθαν σε ρήξη με το Κ.Κ.Ε. και στελέχη του που συντάχθηκαν με την πλειοψηφία του Κεντρικού Συμβουλίου της Κ.Ν.Ε. Στο μετωπικό σχήμα της Λαϊκής Αντιπολίτευσης συμμετείχαν το Εργατικό Επαναστατικό Κόμμα και ανένταχτοι της Αριστεράς.

Η Λαϊκή Αντιπολίτευση εκπροσωπούσε μια αγωνιστική γραμμή σύγκρουσης με το νεοφιλελευθερισμό που εκπροσωπούσε η Ν.Δ. υπό τον Κωνσταντίνο Μητσοτάκη, είχε αναφορά στο σοσιαλισμό και τον κομμουνισμό ασκώντας κριτική στον υπαρκτό σοσιαλισμό. Ήταν αντίθετη με τη συμμετοχή της Ελλάδας στην ΕΟΚ. Με αυτό το πλαίσιο ήταν αντίθετη με τη λογική της συναίνεσης που κυριαρχούσε το 1990 στην Αριστερά και ειδικότερα στο Συνασπισμό της Αριστεράς και της Προόδου, και τη βασική δύναμή του, το Κ.Κ.Ε.

Τελικά στις εκλογές, η Λαϊκή Αντιπολίτευση πήρε 14.365 ψήφους και 0,22%.

## Παραπομπές


## Πηγές
*Φυλλάδιο με τις θέσεις της Λαϊκής Αντιπολίτευσης για τις εκλογές του 1990
*Φυλλάδιο της Λαϊκής Αντιπολίτευσης για τους αγρότες ενόψει των εκλογών του 1990
*Μπροσούρα του ΝΑΡ για τη στήριξη της Λαϊκής Αντιπολίτευσης στις εκλογές του 1990
*Φυλλάδιο της ΚΝΕ (ΝΑΡ) υπέρ της Λαϊκής Αντιπολίτευσης μπροστά στις εκλογές του 1990

## Δείτε επίσης
*Νέο Αριστερό Ρεύμα
*Εργατικό Επαναστατικό Κόμμα

Κατηγορία:Συνασπισμοί πολιτικών κομμάτων στην Ελλάδα
Κατηγορία:Πρώην κομμουνιστικά κόμματα της Ελλάδας
Δημήτριος Αποστολάκης

Ο **Δημήτριος Αποστολάκης** (1934 - 22  Ιουλίου 2022) ήταν πτέραρχος της ελληνικής Πολεμικής Αεροπορίας και πολιτικός. Διετέλεσε αρχηγός ΓΕΑ, βουλευτής του ΠΑΣΟΚ, πρόεδρος της Δημόσιας Επιχείρησης Πετρελαίου και υφυπουργός Εθνικής Άμυνας. Υπήρξε φίλος και συνεργάτης του Ανδρέα Παπανδρέου και επί των ημερών του πραγματοποιήθηκε η περίφημη «*αγορά του αιώνα*» (40 F-16 από τους Αμερικανούς και 40 Mirage-2000 από τους Γάλλους).

## Βιογραφικά στοιχεία
Γεννήθηκε το 1934 στο Ηράκλειο Κρήτης. Αποφοίτησε από την τότε Σχολή Αεροπορίας (σημερινή Σχολή Ικάρων) με το βαθμό του ανθυποσμηναγού το 1957. Επίσης, ήταν απόφοιτος της Σχολής Πολέμου Αεροπορίας, της Σχολής Πληροφοριών του Γενικού Επιτελείου Στρατού, της Kινητής Eκπαιδευτικής Mονάδας F-84F, του Eκπαιδευτικού Kέντρου Eπιχειρήσεων Aέρος - Eδάφους, του Σχολείου Χρησιμοποίησης Πυροβόλων Όπλων του ΝΑΤΟ στη Δυτική Γερμανία, του Army School of Physical Training στο Ηνωμένο Βασίλειο, του Σχολείου Cockpit –Trainer F/RF-84F, του Σχολείου Εκπαιδευτών Πτήσεων «Β», του Σχολείου Εκπαιδευτών Τ-33Α & Τ-37, του Βασιλικού Ινστιτούτου Αμυντικών Σπουδών του Λονδίνου και του μεταπτυχιακού τμήματος της Ανωτάτης Εμπορικής Σχολής (νυν Οικονομικό Πανεπιστήμιο Αθηνών) στη Διοίκηση Επιχειρήσεων, ενώ παρακολούθησε μαθήματα Πολιτικών Επιστημών στο Ευρωπαϊκό Τμήμα του Πανεπιστημίου του Maryland στις ΗΠΑ.

Γνώριζε αγγλικά, γαλλικά, γερμανικά και ιταλικά.

Διετέλεσε διοικητής της 116 Πτέρυγας Μάχης, διευθυντής της Διεύθυνσης A1 του ΓΕΑ, διευθυντής του Α΄ Κλάδου του ΓΕΑ, επιτελάρχης του 28ου Αρχηγείου Τακτικής Αεροπορικής Δυνάμεως, διοικητής της 30ης Διοίκησης Αεροπορικού Υλικού και αρχηγός της Τακτικής Αεροπορικής Δυνάμεως. Το 1973 συμμετείχε στο Κίνημα του Ναυτικού και αποτάχθηκε από τη δικτατορία.

Ήταν αρχηγός ΓΕΑ από  18 Δεκεμβρίου 1984 έως 22 Δεκεμβρίου 1986.

Μετά την αποστρατεία του ασχολήθηκε με την πολιτική και διετέλεσε βουλευτής Ηρακλείου με το ΠΑΣΟΚ τα διαστήματα 1990-1993 και 1996-2004, ενώ από τον Σεπτέμβριο του 1996 μέχρι τον Οκτώβριο του 2001 χρημάτισε υφυπουργός Εθνικής Άμυνας.

Από το 1993 ως το 1996 ήταν πρόεδρος της Δημόσιας Επιχείρησης Πετρελαίου.

## Πηγές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Κατηγορία:Έλληνες υφυπουργοί Εθνικής Άμυνας
Κατηγορία:Αρχηγοί Γενικού Επιτελείου Αεροπορίας (Ελλάδα)
Χετζάζ

Η **Χετζάζη** είναι μια ιστορική περιοχή της νυν Σαουδικής Αραβίας και ήταν ανεξάρτητο κράτος την περίοδο 1916-1932. Πολέμησε στον πόλεμο εναντίον της Νατζντ που, που είχε βασιλιά τον Ιμπν Σαούντ, μετέπειτα βασιλιά της Σαουδικής Αραβίας. Κατέλυσε μαζί με τη Νατζντ το 1932 με το τέλος του 30χρονου πόλεμου ένωσης της Σαουδικής Αραβίας. Η κατάλυση αυτών των δύο κρατών θα ιδρύσει τη σημερινή Σαουδική Αραβία.

## Σημαίες της Χετζάζης

Η Χετζάζη είχε 4 σημαίες στα 16 χρόνια ύπαρξης της.

Κατηγορία:Γεωγραφία της Σαουδικής Αραβίας
Κατηγορία:Ιστορικές περιοχές της Σαουδικής Αραβίας
Κατηγορία:Ιστορία της Σαουδικής Αραβίας
Κατηγορία:Πρώην κράτη της Ασίας
Ευθύμιος Μπουντώνας

Ο **Ευθύμιος Γ. Μπουντώνας**, ανώτατος εκπαιδευτικός σύμβουλος, γεννήθηκε στο Βελβεντό της Δυτικής Μακεδονίας το 1864 και πέθανε στην Αθήνα το Δεκέμβριο του 1941.

Φοιτήσας στο Διδασκαλείο Θεσσαλονίκης, υπηρέτησε για μια τριετία ως δάσκαλος και ύστερα συνέχισε τις σπουδές του στη Φιλοσοφική Σχολή του Πανεπιστημίου Αθηνών. Τελειόφοιτος στη σχολή εκδίδει το βραβευμένο βιβλίο *Μελέτη περί του γλωσσικού ιδιώματος Βελβεντού και των περιχώρων αυτού* (1892). Ακολούθησαν οι σπουδές στα πανεπιστήμια της Λειψίας και του Βερολίνου (1899–1902), όπου μετεκπαιδεύτηκε στα παιδαγωγικά και τη γλωσσολογία. Επιστρέψας από τη Γερμανία, υπηρέτησε ως γυμνασιάρχης στη Θεσσαλονίκη. Τότε έγινε μέλος της Επιτροπής Αγώνα, που είχε οργανώσει ο γενικός πρόξενος Λάμπρος Κορομηλάς, αναλαμβάνοντας ηγετικό ρόλο στην προσπάθεια απελευθέρωσης της Μακεδονίας.

Από το 1906 ως γενικός επιθεωρητής των σχολείων της Μακεδονίας (ο θεσμός ιδρύθηκε το 1904) διεύρυνε την εκπαιδευτική του δραστηριότητα οργανώνοντας σχολεία στις πόλεις και την ύπαιθρο της Μακεδονίας. Ως αποτέλεσμα της διετούς άσκησης των καθηκόντων του ως γενικού επιθεωρητή εξέδωσε στην Αθήνα το 1908 το βιβλίο *Σχολικά προγράμματα και διδακτικαί οδηγίαι: Το Νηπιαγωγείον των ξενόφωνων ελληνικών κοινοτήτων*. Εν τω μεταξύ, η δράση του με την Επιτροπή Αγώνα του Λάμπρου Κορομηλά τον αναγκάζει να φύγει κρυφά την Αθήνα.

Με την ένταξη της Μακεδονίας στο ελληνικό κράτος, δημιουργήθηκε στη Γενική Διοίκηση Μακεδονίας το Τμήμα εκπαιδεύσεως, επικεφαλής του οποίου τέθηκε ο Ευθύμιος Μπουντώνας. Στα πλαίσια των νέων του αρμοδιοτήτων εξέδωσε τις*Οδηγίες διά τας γλωσσικάς ασκήσεις του Νηπιαγωγείου των ξενόφωνων* (1913). Έκτοτε ως ανώτατος εκπαιδευτικός σύμβουλος και ως διευθυντής Εκπαιδεύσεως Δυτικής και Ανατολικής Θράκης (1920–1922) πρόσφερε τις υπηρεσίες του για την οργάνωση της εκπαίδευσης. Συνταξιοδοτήθηκε το 1923 και πέθανε στην Αθήνα το Δεκέμβριο του 1941 πάμφτωχος.
## Εργογραφία
**[https://web.archive.org/web/20100414185723/http://anemi.lib.uoc.gr/metadata/5/7/4/metadata-02-0000073.tkl Μελέτη περί του γλωσσικού ιδιώματος Βελβεντού και των περιχώρων αυτού]*, Βασιλικόν Τυπογραφείον Ν. Γ. Ιγγλέση, Αθήνα 1892
**[http://search.lib.auth.gr/Record/425968 Σχολικά προγράμματα και διδακτικαί οδηγίαι]*, Ιερά Μητρόπολη Θεσσαλονίκης, Αθήνα 1908
**[http://anemi.lib.uoc.gr/metadata/7/2/c/metadata-2b8341634076f12dab749377e65fbf62_1269593902.tkl Ο Εκπαιδευτικός Όμιλος και οι κίνδυνοι της καθαρευούσης]*, Τυπογραφείον Π. Α. Πετράκου, Αθήνα 1911

## Πηγές
**[[Ήλιος (Εγκυκλοπαίδεια)|Νεώτερον εγκυκλοπαιδικόν λεξικόν «Ηλίου»]]*, τμ. #14, σ. 51
*Κώστας Δ. Ντίνας , Σοφία Ηλιάδου - Τάχου, «Η ελληνική γλώσσα ως ξένη (;) για τους “ξενόφωνους ομογενείς”», *Όψεις της Δυτικής Μακεδονίας*, Φλώρινα 2006, σ. 347

Κατηγορία:Έλληνες εκπαιδευτικοί
Κατηγορία:Έλληνες γλωσσολόγοι
Ειρήνη Αγγελίνα

Η **Ειρήνη Αγγελίνα**, η οποία γεννήθηκε το 1181 και απεβίωσε το 1208, ήταν Βυζαντινή πριγκίπισσα. Υπήρξε Δούκισσα της Σουαβίας και Βασίλισσα των Γερμανών, μέσω του γάμου της με τον Φίλιππο της Σουαβίας.

## Βιογραφία
Η Ειρήνη ήταν μία από τις κόρες του Αυτοκράτορα των Ρωμαίων, Ισαάκιου Β΄ Αγγέλου. Το 1193 παντρεύτηκε σε πρώτο γάμο τον Ρογήρο Γ΄ της Σικελίας, ο οποίος απεβίωσε στη διάρκεια του ιδίου έτους..

Η Ειρήνη παντρεύτηκε εκ νέου, το 1197, τον Φίλιππο της Σουαβίας, έναν από τους γιους τού Φρειδερίκου Α΄ Βαρβαρόσσα, αδελφό του αυτοκράτορα Ερρίκου ΣΤ΄ της Γερμανίας. Από τα επτά συνολικά παιδιά που απέκτησαν, τέσσερις κόρες έφτασαν έως την ενηλικίωση:

* Η Βεατρίκη (1198-1212), που παντρεύτηκε το 1212 τον Όθωνα Δ΄ των Γουέλφων βασιλιά της Γερμανίας, η οποία απεβίωσε λίγες εβδομάδες μετά τον γάμο της.
* Η Κουνιγούνδη (1200-1248), που ήταν παντρεμένη από το 1224 με τον Βεγκέσλαο Α΄ των Πρεμυσλιδών, βασιλιά της Βοημίας. 
* Η Μαρία (1201-1235), η οποία παντρεύτηκε το 1215 τον Ερρίκο Β΄ των Ρέγκιναρ, δούκα της Βραβάντης. 
* Η Ελισάβετ (1202-1235), που το 1219 παντρεύτηκε τον Φερδινάνδο Γ΄ των Ιβρέα βασιλιά της Καστίλης.

Ο σύζυγός της κληρονόμησε το Δουκάτο της Σουαβίας με τον θάνατο ενός από τα αδέλφια του. Έπειτα από τον θάνατο (το 1197) τού άλλου αδελφού του, Ερρίκου ΣΤ΄ βασιλιά της Γερμανίας, εκλέχθηκε βασιλιάς της Γερμανίας το 1198. Ωστόσο, ο πάπας Ιννοκέντιος Γ΄ υποστήριξε άλλον υποψήφιο, τον Όθωνα Δ΄ των Γουέλφων, βασιλιά της Γερμανίας, με αποτέλεσμα ο Φίλιππος να μη στεφθεί αυτοκράτορας.

Ο Φίλιππος της Σουαβίας δολοφονήθηκε στις 21 Ιουνίου 1208. Η Ειρήνη απεβίωσε λίγες εβδομάδες αργότερα, αφότου γέννησε το έβδομο παιδί τους, μία κόρη, η οποία δεν κατάφερε να επιβιώσει.

## Παραπομπές


## Σχετικά Λήμματα
* Οίκος των Αγγέλων

Κατηγορία:Ευγενείς της Αγίας Ρωμαϊκής Αυτοκρατορίας
Κατηγορία:Δυναστεία των Αγγέλων
Κατηγορία:Βασίλισσες της Γερμανίας
Κατηγορία:Βυζαντινοί του 12ου αιώνα
Κατηγορία:Βασίλισσες της Σικελίας
Βαλτέρι Μπότας

Ο **Βαλτέρι Μπότας** (φινλανδικά: *Valtteri Bottas*, 28 Αυγούστου 1989) είναι Φινλανδός οδηγός της Φόρμουλα 1 ο οποίος αγωνίζεται για το πρωτάθλημα του 2026 για την ομάδα της Cadillac Formula One Team. Ξεκίνησε την καριέρα του στην Φορμουλα 1 το 2013 όπου και οδήγησε με το μονοθέσιο της Williams μέχρι την σεζόν 2016. Με την απόσυρση του Γερμανού Νίκο Ρόσμπεργκ ο Φινλανδός κλήθηκε να τον αντικαταστήσει στην Γερμανική ομάδα της Mercedes το 2017 με την οποία κατάφερε να κατακτήσει 10 νίκες, 20 Pole position και 67 βάθρα μέχρι την σεζόν του 2021 όπου και ενημερώθηκε ότι θα τον αντικαταστήσει ο Τζορτζ Ράσελ. Την σεζόν 2022 ο Μπότας αντικατέστησε τον θρύλο της Φορμουλα 1 Κίμι Ράικονεν στην Alfa Romeo καθώς ο τελευταίος αποσύρθηκε από την ενεργό δράση. Το 2025 επεστρεψε στη Mercedes ως αναπληρωτης οδηγός.

## Βιογραφία
Γεννήθηκε στην πόλη Ναστόλα της Φινλανδίας στις 28 Αυγούστου του 1989. Ξεκίνησε την καριέρα του το 2005 από τα καρτ. Το 2013 εντάχθηκε στη Φόρμουλα 1 με την ομάδα της Williams όπου βρισκόταν μέχρι και το 2016.

Στις 19 Δεκεμβρίου του 2016 η Διευθύνουσα Σύμβουλος της Williams Κλερ Γουίλιαμς είπε στον Μπότας πως απ' τα 
μεσάνυχτα της ημέρας εκείνης θα τον αποδέσμευαν απ' το συμβόλαιο το οποίο είχε με την ομάδα για να πάει στη Mercedes AMG Petronas προκειμένου να καλύψει τη θέση την οποία άφησε κενή ο Νίκο Ρόσμπεργκ ο οποίος είχε αποχωρήσει απ' το άθλημα. Αυτό έγινε επειδή λίγες μέρες νωρίτερα είχε τηλεφωνήσει στον σερ Φρανκ Γουίλιαμς, πατέρα της Κλερ και ιδρυτή της ομάδας ο αγωνιστικός διευθυντής της 2ης Τότο Βολφ και του' χε πει πως ο Μπότας ήταν 1ο όνομα στη λίστα τους για την αντικατάσταση του Ρόσμπεργκ.

## Παραπομπές


Κατηγορία:Φινλανδοί οδηγοί Φόρμουλα 1
Mahjong Titans

Το ***Mahjong Titans*** είναι βιντεοπαιχνίδι των Windows. Σχεδιάστηκε από την Oberon Games και συμπεριλαμβανόταν στα Windows Vista και τα Windows 7 εκτός των εκδόσεων *Starter* και *Home Basic*. Στα Windows Vista Build 5219, το παιχνίδι ήταν γνωστό ως *Shanghai Solitaire*.

Το παιχνίδι χωρίζεται σε 6 σχέδια: Χελώνα, Δράκος, Γάτα, Κάστρο, Κάβουρας, Αράχνη.

Το παιχνίδι προϋπήρχε από το *[[Microsoft Entertainment Pack|Microsoft Entertainment Pack 1]]* και *[[Best of Microsoft Entertainment Pack]]* και ήταν γνωστό ως *Taipei*.

Αν και το παιχνίδι δεν είναι διαθέσιμο στα Windows 8, ένα παρόμοιο παιχνίδι από την Arkadium και την Microsoft Studios μπορεί να εγκατασταθεί από το Windows Store.

## Παραπομπές


Κατηγορία:Παιχνίδια της Microsoft
Κατηγορία:Windows Vista
Microsoft Security Essentials

right|thumb|Το Microsoft Security Essentials αντιμετωπίζεται με ιό|220px

Το **Microsoft Security Essentials** (**MSE**) είναι πρόγραμμα αφαίρεσης κακόβουλου λογισμικού από τη Microsoft και προστατεύει τον υπολογιστή από ιούς τύπου spyware, rootkits και trojan. Περιλαμβάνεται στα Windows XP, Windows Vista και Windows 7. Δεν είναι διαθέσιμο στα Windows 8 που έχει ένα ενσωματωμένο συστατικό AV.

## Χαρακτηριστικά
Το Microsoft Security Essentials αντιμετωπίζει τον ιό Malware, συμπεριλαμβανομένων των ιών υπολογιστών, λογισμικό υποκλοπής spyware, δούρειους ίππους και rootkits. Αντικατέστησε το Windows Live OneCare, ένα λειτουργικό μη διαθέσιμο, και το Windows Defender, το οποίο μέχρι τα Windows 8 προστατεύει τον υπολογιστή μόνο από Spyware και Adware. Ελέγχει αυτόματα και να κατεβάζει τους ορισμούς ιών που βασίζονται στο Microsoft Update, μια υπηρεσία που  ενημερώνει τον χρήστη τρεις φορές την ημέρα. Οι χρήστες μπορούν εναλλακτικά να κατεβάσουν τις ενημερώσεις από την δικτυακή πύλη ασφαλείας της Microsoft. Στις 30 Σεπτεμβρίου του 2011, μια λάθος ενημέρωση προκάλεσε ένα προϊόν με λάθος ετικέτα, το Google Chrome ως κακόβουλο λογισμικό. Το θέμα λύθηκε μέσα σε τρεις ώρες.

Απαιτήσεις υλικού για το προϊόν εξαρτώνται από το λειτουργικό σύστημα. Σε έναν υπολογιστή με Windows XP, απαιτεί τουλάχιστον έναν επεξεργαστή 500&nbsp;MHz και μνήμη RAM 256 MB. Σε ένα σύστημα που εκτελεί Windows Vista ή Windows 7, απαιτεί έναν επεξεργαστή 1&nbsp;GHz και 1 GB μνήμης RAM. Χρειάζεται επίσης μια οθόνη υπολογιστή με ανάλυση οθόνης τουλάχιστον 800 × 600 pixels, 200 MB ελεύθερου χώρου στο σκληρό δίσκο και μια σύνδεση στο Internet.

## Άδεια
Η συμφωνία άδειας χρήσης του προϊόντος επιτρέπει οικιακούς χρήστες να κατεβάσουν, να εγκαταστήσουν και να χρησιμοποιήσουν σε έναν απεριόριστο αριθμό υπολογιστών στα νοικοκυριά τους, δωρεάν, εφ 'όσον κάθε υπολογιστής διαθέτει νόμιμη άδεια χρήσης αντίγραφο των Microsoft Windows. Από τον Οκτώβριο του 2010, οι μικρές επιχειρήσεις έχουν επίσης τη δυνατότητα να εγκατασταθεί το προϊόν σε έως και 10 συσκευές, αλλά η χρήση σε ακαδημαϊκά ιδρύματα και κυβερνητικές θέσεις απαγορεύεται, όπως είναι αντίστροφη μηχανική, αντίστροφη μεταγλώττιση ή αποσυναρμολόγηση του προϊόντος ή εργάζονται γύρω σχεδιασμένα τα όριά της.

## Παραπομπές


Κατηγορία:Λογισμικό προστασίας από ιούς
Κατηγορία:Λογισμικό Microsoft
Βάιος (όνομα)

**Βάιος** (δισύλλαβο: v(ái)os, του *Βάιου*· τρισύλλαβο: váios, του *Βαΐου*), ελληνικό αντρικό κύριο όνομα (βαφτιστικό όνομα).
## Ετυμολογία του ονόματος
Μεταγενέστερο όνομα από την Κυριακή των Βαΐων, την τελευταία Κυριακή πριν από το Πάσχα. Η λέξη *βάιον* (μεσαιωνικό *βαγί*) προέρχεται από το μεταγενέστερο *βαΐον*/*βάιον*, υποκοριστικό του *βάϊς* (ἡ), *βαΐδος* «φύλλο φοινικιάς» (Βάλια)*, *Βαϊούλου*, *Βαϊούλω*, στο [[Βελβεντό]]
**Βαγιανή* και υποκοριστικοί τύποι *Βαγιανό*, *Βαγιό*, *Βαγιούδι*, στη [[Σύμη]]

==Οικογενειακό==

**Βαγιανός*, *Βαϊάνος*, *Βαϊανέλης*, *Βάος*
**Βαΐτσης* κτλ.
**Βάγιας*, αποδίδει το αλβανικό *Μπούας''

## Παραπομπές


Κατηγορία:Ανδρικά ελληνικά ονόματα
Κατηγορία:Ονόματα από γιορτές
Κατηγορία:Μεταγενέστερα ονόματα